Gedagte vir die dag: Die Herder en sy skape | Maroela Media
Die verwysing na die herder en sy skape is een van die gesogte beelde wat in die Bybel gebruik word. Dis ŉ beeld wat aan die landbou van daardie tyd ontleen is en wat elke hoorder baie goed sou verstaan. In die Ou Testament is Psalm 23 seker die bekendste en gewildste Herderpsalm. Dis ŉ psalm wat geborgenheid en versorging uitstraal. Dit sê vir ons God is goed, Hy sien met die grootste sorg om na sy kudde.
Wanneer Jesus in Johannes 10 by die herderbeeld aansluit, brei Hy dit noemenswaardig verder uit. Die Herder word self die deur van die skaapkraal om die skape teen rowers en ondiere te beskerm. Die Herder loop vooruit en die skape ken sy stem en volg Hom. Die Herder en die skape ken mekaar soos die Seun en die Vader mekaar ken. Dit gaan oor ŉ intieme verbintenis.
Dan kom die heel belangrikste toevoeging: Die Herder lê sy lewe af vir sy skape. Meer as dit kan die Herder nie doen nie. Meer as dit kon die drie-enige God nie doen nie. Dít het Jesus vir ons gedoen.
Vandag het ek hierdie Woord bitter nodig! Dankie Here.
Het ons nie n wonderlike God nie? So dankbaar Here dat Jesus my Herder is , niks kan my uit Sy hand ruik nie. DIT is genade, so onverdiend
Dankie Here dat u my Herder is.
Myne ook. Amen
Dankie Jesus vir U Genade
Dankie Jesus vir so baie genade wat ek elke dag ontvang
Dis hoekom ek weet Hy leef want Hy is my herder.Amen
Ek loof en eer U JESUS Dankie dat ek aan U behoort